2016. gada 16. augustā Noteikumi Nr. 541

Rīgā (prot. Nr. 40  14. §)

**Grozījumi Ministru kabineta 2013. gada 26. novembra noteikumos Nr. 1354 "**[**Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā**](http://likumi.lv/ta/id/102423-valsts-asinsdonoru-centra-nolikums)**"**

Izdoti saskaņā ar likuma

"[Par Valsts ieņēmumu dienestu](http://likumi.lv/ta/id/59902-par-valsts-ienemumu-dienestu)"

8. panta 3. punktu

Izdarīt Ministru kabineta 2013. gada 26. novembra noteikumos Nr. 1354 "Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā" (Latvijas Vēstnesis, 2013, 233. nr.) šādus grozījumus:

1. Izteikt21. punktu šādā redakcijā:

"21. Ja ar iestādes lēmumu vai tiesas spriedumu par valstij piekritīgo mantu ir atzīta ārpussavienības prece (Eiropas Parlamenta un Padomes 2013. gada 9. oktobra Regulas (ES) Nr. 952/2013, ar ko izveido Savienības Muitas kodeksu, 5. panta 24. punkts), papildus šo noteikumu 20. punktā minētajam ņem vērā arī muitas iestādes atzinumā norādīto preces muitas vērtību un no tās aprēķināto muitas maksājumu aprēķinu."

2. Papildināt noteikumus ar 32.1 punktu šādā redakcijā:

"32.1 Ja saskaņā ar šo noteikumu 32.11. apakšpunktu tiek nodoti valstij piekritīgi dzīvnieki un, izvērtējot vietu, kur dzīvnieki atrodas atbildīgā glabāšanā, tos nav iespējams nodot valsts vai pašvaldības iestādei, Valsts ieņēmumu dienests valstij piekritīgos dzīvniekus bez maksas nodod komersantam, kura glabāšanā atrodas manta."

3. Svītrot 40. punktu.

Ministru prezidents Māris Kučinskis

Finanšu ministre Dana Reizniece-Ozola